cyanic-selkie/wikianc huggingface dataset:
कव्वे और काला पानी
कव्वे और काला पानी साहित्य अकादमी पुरस्कार से सम्मानित कहानी-संग्रह है जिसमें निर्मल वर्मा की सात कहानियाँ- धूप का एक टुकड़ा, दूसरी दुनिया, ज़िंदगी यहाँ और वहाँ, सुबह की सैर, आदमी और लड़की, कव्वे और काला पानी, एक दिन का मेहमा और सुबह की सैर शामिल हैं। इनमें से कुछ कहानियाँ यदि भारतीय परिवेश को उजागर करती हैं तो कुछ हमें यूरोपीय जमीन से परिचित कराती हैं, लेकिन मानवीय संवेदना का स्तर इससे कहीं विभाजित नहीं होता। मानव-संबंधों में आज जो ठहराव और ठंडापन है, जो उदासी और बेचारगी है, वह इन कहानियों के माध्यम से हमें गहरे तक झकझोरती हैं और उन लेखकीय अनुभवों तक ले जाती है, जो किसी इकाई तक सीमित नहीं हैं। घटनाएँ उनके लिए उतनी महत्त्वपूर्ण नहीं, जितना कि परिवेश, जिसकी वे उपज हैं। मात्र व्यक्ति ही नहीं, चरित्र के रूप में एक वातावरण हमारे सामने होता है, जिसे हम अपने बाहर और भीतर महसूस करते हैं। हर कहानी एक गूँज की तरह कहीं भीतर ठहर जाती है और धीरे-धीरे पाठकीय संवेदना में ज़ज्ब होती रहती है। दूसरे शब्दों में, अपने दौर की ये महत्त्वपूर्ण कहानियाँ देर तक और दूर तक हमारा साथ देती हैं। निर्मल वर्मा के भाव-बोध में एक खुलापन निश्चय ही है। न केवल रिश्तों की लहूलुहान पीड़ा के प्रति बल्कि मनुष्य के उस अनुभव और उस वृत्ति के प्रति भी, जो उसे जिन्दगी के मतलब की खोज में प्रवृत्त करती है। यह अकारण नहीं है कि 'कव्वे और काला पानी' के त्रास अंधेरे के बीचोंबीच वे बड़े भाई की दृष्टि से छोटे भाई को देखना और छोटे भाई की दृष्टि से बड़े भाई को देखना और एक निरपेक्ष पीठिका परिवेश में दोनों के प्रति न्याय करना भी आवश्यक पाते हैं।
विजयदत्त श्रीधर
विजयदत्त श्रीधर (जन्म : 10 अक्टूबर 1948) एक हिन्दी पत्रकार, पत्रकारिता इतिहास के अध्येता एवं लेखक हैं। वे भोपाल स्थित 'माधवराव सप्रे स्मृति समाचार पत्र संग्रहालय एवं शोध संस्थान' के संस्थापक हैं। उन्होने अपनी निष्कलुष पत्रकारिता, लेखकीय कृ‍तित्व और सर्जना से भारतीय पत्रकारिता के युगपुरुषों की परम्परा को न केवल आगे बढ़ाया बल्कि शोधपरक सर्जनात्मक अवदान से समृद्ध किया है। वे भारतीय पत्रकारिता इतिहास के न केवल अध्येता हैं वरन् पत्रकारिता इतिहास लेखन में वैज्ञानिक दृष्टि के मर्मज्ञ एवं पत्रकारिता के बहुआयामी अनुशासन के सर्जक भी हैं।
भारत सरकार द्वारा सन २०१२ में उन्हें पद्मश्री से सम्मानित किया गया था।
जीवनी
विजयदत्त श्रीधर का जन्म 10 अक्टूबर 1948 को मध्य प्रदेश के नरसिंहपुर जिले के बोहानी गाँव में हुआ। आपके पिताश्री पं. सुन्दरलाल श्रीधर स्वतंत्रता संग्राम सेनानी और गाँधीवादी कार्यकर्ता थे।
सन 1974 में श्रीधरजी ने भोपाल से प्रकाशित 'देशबंधु' समाचार-पत्र से विधिवत पत्रकार जीवन की शुरुआत की। इससे पहले 2 साल तक अंशकालिक पत्रकार के रूप में पत्रकारिता का ककहरा सीखा। 4 वर्ष बाद 1978 में प्रतिष्ठित समाचार पत्र नवभारत से जुड़े। यहां उन्होंने 23 वर्ष का लंबा कार्यकाल बिताकर सम्पादक के पद से अवकाश लिया। आंचलिक क्षेत्रों में नवभारत के मुकाबले उस समय कोई अखबार ठहरता नहीं था।
आंचलिक पत्रकारों के लिए उन्होंने 1976 में मध्यप्रदेश आंचलिक पत्रकार संघ की स्थापना की। बाद में पत्रकारिता और जनसंचार पर केंद्रित मासिक पत्रिका 'आंचलिक पत्रकार' का संपादन और प्रकाशन भी किया। उनके कार्यकाल में नवभारत शीर्ष पर पहुंच गया था। सूझबूझ और मुद्दों पर पैनी नजर रखने वाले श्रीधरजी ने नवभारत को सबसे अधिक मजबूत आंचलिक क्षेत्रों में ही किया। प्रमुख शहरों से दूर कार्यरत आंचलिक पत्रकारों की उन्हें बेहद चिंता रहती है।
धुन के पक्के विजयदत्त श्रीधर ने गौरवमयी भारतीय पत्रकारिता के इतिहास को संजोने का महत्वपूर्ण कार्य किया है। दो खंडों में प्रकाशित उनकी पुस्तक 'भारतीय पत्रकारिता कोश' हिन्दी पत्रकारिता के क्षेत्र में सप्रे संग्रहालय के बाद उनका दूसरा सबसे बड़ा योगदान है।
माधवराव सप्रे स्मृति समाचार पत्र संग्रहालय एवं शोध संस्थान, भोपाल की स्थापना, पत्रकारिता विषयक शोध एवं इतिहास प्रलेखन के प्रामाणिक प्रयत्नों तथा सामाजिक सरोकारों की पत्रकारिता के लिये विजयदत्त श्रीधर को वर्ष 2012 में भारत सरकार ने पद्मश्री अलंकरण से सम्मानित किया। ‘भारतीय पत्रकारिता कोश’ आपकी महत्त्वपूर्ण कृति है। आपकी पुस्तक ‘पहला सम्पादकीय’ को भारत सरकार के सूचना एवं प्रसारण मंत्रालय ने भारतेन्दु हरिश्चंद्र पुरस्कार (वर्ष 2011) से सम्मानित किया है। शिक्षा एवं शोध में असाधारण अवदान के लिये स्वराज संचालनालय, संस्कृति विभाग, मध्य प्रदेश शासन के महर्षि वेद व्यास राष्ट्रीय सम्मान (वर्ष 2012-2013) से सम्मानित किया गया। छत्तीसगढ़ सरकार ने ‘माधवराव सप्रे राष्ट्रीय रचनात्मकता सम्मान’ (2015) से सम्मानित किया है। विजयदत्त श्रीधर माखनलाल चतुर्वेदी राष्ट्रीय पत्रकारिता एवं संचार विश्वविद्यालय, भोपाल में शोध निदेशक (2005-2010) रहे हैं। सितम्बर 1981 से पत्रकारिता, जनसंचार और विज्ञान संचार की शोध पत्रिका ‘आंचलिक पत्रकार’ का सम्पादन कर रहे हैं।
खारबंदी कुइआंबूट गाँव, फर्रुखाबाद (फर्रुखाबाद)
खारबंदी कुइआंबूट फर्रुखाबाद, फर्रुखाबाद, उत्तर प्रदेश स्थित एक गाँव है।
रदरफोर्ड बर्कर्ड हेयस
रदरफोर्ड बर्कर्ड हेयस  संयुक्त राज्य अमरीका के राष्ट्रपति थे। इनका कार्यकाल १८७७ से १८८१ तक था। ये रिपब्लिकन पार्टी से थे।
बंगलौर एक्स्प्रेस 2510
बंगलौर एक्स्प्रेस 2510  भारतीय रेल द्वारा संचालित एक मेल एक्स्प्रेस ट्रेन है। यह ट्रेन गुवाहाटी रेलवे स्टेशन (स्टेशन कोड:GHY) से 06:30AM बजे छूटती है और बंगलौर सिटी जंक्शन रेलवे स्टेशन (स्टेशन कोड:SBC) पर 11:50AM बजे पहुंचती है। इसकी यात्रा अवधि है 53 घंटे 20 मिनट।
जलोढ़ पंख
पर्वतीय ढाल से नीचे उतरती हुई नदी, जब गिरिपद के समीप समतल मैदान में प्रवेश करती है, तब उसके वेग में अचानक कमी आती है और उसके जल के साथ प्रवाहित होने वाले शैल खंड एवं जलोढ़क पर्वतीय ढाल के समीप निक्षेपित होते हैं, जिससे पंखे की आकृति वाली अर्द्धवृत्ताकार स्थलाकृति का निर्माण होता है। इसे 'जलोढ़ पंख' कहा जाता है। शुष्क प्रदेशों में इस प्रकार की रचना सामान्य मानी जाती है, क्योंकि वहाँ पर्वतीय स्रोत सूख जाते हैं, और बाढ़ पुनः आ जाया करती है।
कभी-कभी जलोढ़ पंखा कई मील लम्बा हो जाता है, तथा अन्य पड़ौसी नदियों द्वारा बनाये गये अनेक पंखों के साथ मिलकर एक बड़े मैदान का निर्माण करता है जिसको पीडमांट मैदान की संज्ञा दी जाती है। बड़े-बड़े शैलखंडों तथा बजरी का निक्षेप ढाल के समीप होता है और बारीक कणों वाले मलवे का जमाव बाहर की ओर परिधीय भाग में होता है। जलोढ़ पंख का ढाल जलोढ़ शंकु की तुलना में कम होता है, किन्तु विस्तार अधिक होता है। पर्वतीय ढाल के निचले भाग (गिरिपद) पर कई सरिताएँ पृथक-पृथक् जलोढ़ पंखों का निर्माण करती हैं। इन जलोढ़ पंखों के बाह्य विस्तार के परिणामस्वरूप कई जलोढ़ पंख परस्पर मिल जाते हैं, जिससे विस्तृत जलोढ़ पंख का निर्माण होता है, जिसे 'संयुक्त जलोढ़ पंख' कहते हैं। कई जलोढ़ पखों के मिल जाने से निर्मित मैदान को 'गिरिपद जलोढ़ मैदान'के नाम से भी जाना जाता है।
हिमालय से लाये गए भूपदार्थों के निक्षेप द्वारा कोसी नदी ने पूर्वी नेपाल की तराई और भारतीय राज्य बिहार में एक अतिविस्तृत जलोढ़ पंख का निर्माण किया है जिसका विस्तार 15,000 वर्ग किलोमीटर क्षेत्रफल पर है।
राम-रहस्य उपनिषद
राम-रहस्य उपनिषद अथर्ववेदीय शाखा के अन्तर्गत एक उपनिषद है। यह उपनिषद संस्कृत भाषा में लिखित है। इसके रचियता वैदिक काल के ऋषियों को माना जाता है परन्तु मुख्यत वेदव्यास जी को कई उपनिषदों का लेखक माना जाता है।
सन्दर्भ
my name is pradeep
चुम्बकीय परिपथ
रिलक्टेंस (reluctance)
चुम्बकीय फ्लक्स को वायु सहित बहुत से पदार्थों से होकर गुजरने में कठिनई होती है। (Magnetic flux is reluctant to travel through air.)। किन्तु लोहा आदि कुछ पदार्थों से होकर यह बहुत आसानी से गुजरता है। इसी को दूसरे शब्दों में कहें तो समान चुम्बकीय वाहक बल (MMF) लगाने पर हवा में लोहे की अपेक्षा बहुत कम चुम्बकीय फ्लक्स पैदा होता है। इसी बात को यों कहते हैं कि वायु का प्रतिष्तम्भ (रिलक्टेंस) अधिक है और लोहे आदि का बहुत कम। यह वैसे ही है जैसे विद्युत परिपथ में प्रतिरोध।
जहाँ अधिक फ्लक्स पैदा करने की आवश्यकता होती है वहाँ लोहा आदि पदार्थों का उपयोग करके चुम्बकीय फ्लक्स के लिये कम रिलक्टेंस का मार्ग बनाया जाता है। फ्लक्स बढ़ाने का दूसरा तरीका फ्लक्स को पैदा करने वाला चुम्बकीय वाहक बल (MMF) का मान बढ़ाना भी है जिसके लिये धारा या फेरों की संख्या (number of turns) बढ़ायी जा सकती है।
चुम्बकीय परिपथ एवं विद्युतीय परिपथ में असमानता
ऊपर चुम्बकीय परिपथ एवं विद्युतीय परिपथ में और उसमें आने वाली राशियों में समानता दिखायी गयी है। किन्तु कुछ अन्तर भी हैं जो महत्वपूर्ण हैं।
लघुजातक
लघुजातक, वराहमिहिर द्वारा रचित पाँच प्रमुख ग्रन्थों में से एक है। उनके द्वारा रचित अन्य चार ग्रन्थ ये हैं- बृहज्जातकम्, पंचसिद्धान्तिका, बृहत संहिता, और योगयात्रा।
केनारीपोक्स
केनारीपोक्स एक विषाणु जनित रोग है।
ल्यारी थैंणा, जोशीमठ तहसील
ल्यारी थैंणा, जोशीमठ तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
द क्यू (टीवी चैनल)
द क्यू एक युवा टेलीविजन चैनल है जो यूट्यूब जैसे डिजिटल प्लेटफॉर्म से सामग्री दिखाता है।
तयार तोप्पु
तयार तोप्पु (Thayar Thoppu) भारत के तमिल नाडु राज्य के तेन्कासी ज़िले में स्थित एक गाँव है। यहाँ हनुमान नदी का चिट्टार नदी में संगमस्थल है।
केनाइन हर्प्सवाइरस
केनाइन हर्प्सवाइरस एक विषाणु है।
पंचाचूली पर्वत
पंचाचूली पर्वत भारत के उत्तराखंड राज्य के उत्तरी कुमाऊं क्षेत्र में एक हिमशिखर शृंखला है। वास्तव में यह शिखर पांच पर्वत चोटियों का समूह है। समुद्रतल से इनकी ऊंचाई ६,३१२ मीटर से ६,९०४ मीटर तक है। इन पांचों शिखरों को पंचाचूली-१ से पंचाचूली-५ तक नाम दिये गये हैं। पंचचूली के पूर्व में सोना हिमनद और मे ओला हिमनद स्थित हैं तथा पश्चिम में उत्तरी बालटी हिमनद एवं उसका पठार है। पंचाचूली शिखर पर चढ़ाई के लिए पर्वतारोही पहले पिथौरागढ़ पहुंचते हैं। वहां से मुन्स्यारी और धारचूला होकर सोबला नामक स्थान पर जाना पड़ता है। पंचाचूली शिखर पिथौरागढ़ में कुमाऊं के चौकोड़ी एवं मुन्स्यारी जैसे छोटे से पर्वतीय स्थलों से दिखाई देते हैं। वहां से नजर आती पर्वतों की कतार में इसे पहचानने में सरलता होती है।
पौराणिक आधार
इन पर्वतों के पंचाचूली नाम का पौराणिक आधार है। महाभारत युद्ध के उपरांत कई वर्षों तक पांडवों ने सुचारू रूप से राज्य संभाला। वृद्घ होने पर उन्होंने स्वर्गारोहण के लिए हिमालय की ओर प्रस्थान किया। मान्यता है कि हिमालय में विचरण करते हुए इस पर्वत पर उन्होंने अंतिम बार अपना भोजन बनाया था। इसके पांच उच्चतम बिंदुओं पर पांचों पांडवों ने पांच चूल्ही अर्थात छोटे चूल्हे बनाये थे, इसलिए यह स्थान पंचाचूली कहलाया। धार्मिक ग्रन्थों में इसे पंचशिरा कहते हैं। कुछ ग्रमीण लोगों की यह मान्यता है कि पाँचों पर्वत शिखर युधिष्ठिर, अर्जुन, भीम, नकुल और सहदेव-पाँचों पांडवों के प्रतीक हैं। शौका लोगों का यह पर्वत बहुत चहेता है, इसलिए इनके लोकगीतों में इसे दरमान्योली के नाम से पुकारा जाता है।
पर्वतारोहण
पंचचूली पर्वत की उत्तर-पश्चिम में अक्षांश 30°13'12" और रेखांश 80°25'12" की चोटी पंचचूली-१ कहलाती है। यह चोटी समुद्रतल से ६,३५५ मीटर ऊंची है। पंचचूली प्रथम पर पहली बार १९७२ में आरोहण हुआ था। यह सफल अन्वेषण भारत के भारतीय तिब्बत सीमा पुलिस के जवानों ने पूरा किया था, जिसका नेतृत्व हुकुमसिंह द्वारा किया गया था। उन्होंने इसके लिए उत्तरी बालटी ग्लेशियर की दिशा का मार्ग अपनाया था। पंचाचूली पर्वत के पांच शिखरों में अक्षांश 30°12'51" और रेखांश 80°25'39" पर पंचाचूली-२ सर्वोच्च शिखर है। यह शिखर सागरतल से ६,९०४ मीटर ऊंचा है। इस शिखर पर भी पहला सफल अभियान भारतीय तिब्बत सीमा पुलिस ने १९७३ में किया था। महेन्द्रसिंह के नेतृत्व में यह अभियान बालटी पठार की ओर से शुरू किया गया था। अक्षांश 30°12'00" एवं रेखांश 80°26'24" पर सागरतल से ६,३१२ मीटर ऊंची पंचचूली-३ पर २००१ में दक्षिणपूर्व रिज की ओर से विजय पाई गई थी, जबकि अक्षांश 30°11'24" और रेखांश 80°27'00" पर स्थित पंचाचूली-४ पर १९९५ में न्यूजीलैंड के पर्वतारोहियों ने पहली बार विजय प्राप्त की। इसकी ऊंचाई ६,३३४ मीटर है। दक्षिणपूर्व में अक्षांश 30°10'48" और रेखांश 80°28'12" पर स्थित शिखर पंचाचूली-५ है। ६,४३७ मीटर ऊंचे इस शिखर पर १९९२ में इंडोब्रिटिश टीम ने दक्षिण रिज की ओर से पहली बार पांव रखा था। इतने ऊंचे पहाड़ों पर अनेक बार बर्फीले तूफान आते हैं। तूफान के साथ कई बार हिमस्खलन (एवलांच) भी आ जाते हैं। सितम्बर २००३ में भारतीय तिब्बत सीमा पुलिस के ९ सदस्य ऐसे ही एक एवलांच में फंस गये थे।
ग्रामदाट्ल (अनंतपुर)
ग्रामदाट्ल (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
केनाइन कोरोनावाइरस
केनाइन कोरोनावाइरस एक विषाणु है।
टी॰जी॰ वेंकटेश बाबू
टी॰जी॰ वेंकटेश बाबू भारत की सोलहवीं लोकसभा में सांसद हैं। 2014 के चुनावों में इन्होंने तमिलनाडु की चेन्नई उत्तर सीट से ऑल इण्डिया अन्ना द्रविड़ मुनेत्र कड़गम की ओर से भाग लिया।
चक कोटसिमल, चौखुटिया तहसील
चक कोटसिमल, चौखुटिया तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
प्राकृतिक तटबन्ध
प्राकृतिक तटबन्ध एक प्रमुख प्रवाही जल (नदी) कृत निक्षेपात्मक स्थलरुप हैं।
नदियो के दोनों किनारों पर अवसादों या मलवो के जमाव से बने बांधो को प्राकृतिक तटबंध कहते हैं। ... यह नदी के अंतिम भाग का समतल मैदान होता है जिसका ढाल सागर की ओर होता है।
सुशील कुमार (पहलवान)
सुशील कुमार (जन्म: २६ मई १९८३) भारत के एक कुश्ती पहलवान हैं जो 2012 के लंदन ओलंपिक में रजत पदक, 2008 के बीजिंग ओलंपिक में कांस्य पदक जीतकर लगातार दो ओलम्पिक मुकाबलों में व्यक्तिगत पदक जीतने वाला पहला भारतीय खिलाड़ी बना। २००८ ओलम्पिक में 66 किग्रा फ्रीस्टाइल में कजा‍खिस्तान के लियोनिड स्प्रिडोनोव को हरा कांस्य पदक जीत कर उन्होंने ५६ साल बाद १९५२ के इतिहास को एक बार फिर से दोहराया जब यह पदक महाराष्ट्र के खशाबा जाधव ने जीता था। सुशील, सतपाल पहलवान का चेला है। 2010 तथा 2014 राष्ट्रमण्डल खेलों में उसने स्वर्ण पदक प्राप्त किया।
व्यक्तिगत जीवन
दिल्ली के नजफगढ़ इलाके एक गाँव बापरोला में १९८२ में जन्मे सुशील के पिता का नाम दीवानसिंह और माता का कमला है। सुशील तीन भाईयों के परिवार में सबसे बड़ा है। उसने बपरोला स्कूल से प्रारंभिक शिक्षा की फिर दिल्ली विश्वविद्यालय से स्नातक की उपाधि हासिल की लेकिन वह बहुत पहले से ही सतपाल (पहलवान) से जुड़ गया था, जिन्होंने उसके कौशल को निखारने में महत्वपूर्ण भूमिका निभाई।
आपराधिक मामला
सुशील कुमार पहलवान होने के साथ एक अपराधी भी रहा है। अपने ही स्टेडियम के एक पहलवान सागर धनखड़ की हत्या का आरोपी है। पुलिस ने इसे गिरफ्तार किया तो जांच में सहयोग नहीं दे रहा था। उसके बाद इस पर पुलिस ने बड़ा एक्शन लिया।
कुश्ती के क्षेत्र में
सुशील ने २००६ में दोहा एशियाई खेलों में काँस्य पदक जीतकर अपनी प्रतिभा का पहला परिचय दिया था। दिल्ली के छत्रसाल स्टेडियम में प्रतिदिन सुबह पाँच बजे से कुश्ती के दाँवपेच सीखने वाले अर्जुन पुरस्कार विजेता सुशील ने अगले ही साल मई २००७ में सीनियर एशियाई चैम्पियनशिप में रजत पदक जीता और फिर कनाडा में आयोजित राष्ट्रमंडल कुश्ती प्रतियोगिता में स्वर्ण पदक हासिल किया। अज़रबैजान में हुई विश्व कुश्ती चैम्पियनशिप में वे हालाँकि आठवें स्थान पर पिछड़ गए थे लेकिन उसने यहीं से बीजिंग ओलिम्पिक खेलों के लिए क्वालीफाई कर लिया था। ओलिम्पिक खेलों के लिए पटियाला के राष्ट्रीय क्रीड़ा संस्थान में विदेशी कोच से ट्रेनिंग लेने वाले सुशील ने इस साल कोरिया में आयोजित सीनियर एशियाई कुश्ती चैम्पियनशिप में काँस्य पदक जीता था। ओलम्पिक में भाग लेने के लिए भारतीय कुश्ती महासंघ ने सुशील कुमार की बेलारूस के प्रशिक्षक हाल्देमीर की देखरेख में बेलारूस में तीन हफ्तों तक कड़ी मेहनत करवाई है। गत ओलिम्पिक में उन्होंने ६० किग्रा वर्ग में भाग लिया था लेकिन वे कोई भी पदक प्राप्त करने में असफल रहे थे। स्काटलैंड के ग्लास्गो में आयोजित कामनवेल्थ गेम्स २०१४ में सुशील कुमार ने पाकिस्तान के पहलवान कमर अब्बास को हरा कर भारत के लिए स्वर्ण पदक जीता।
बीजिंग ओलंपिक में
२० अगस्त को बीजिंग में हुए मुकाबले में सुशील ने मुकाबले में अच्छी शुरूआत करते हुए कजाखस्तानी पहलवान को ज्यादा मौका नहीं दिया। पहले राउंड में सुशील २-१ से आगे रहे। दूसरे राउंड में स्पिरिदोनोव ने वापसी की और इस दौर को १-० से जीत लिया। तीसरे राउंड में कोई भी पहलवान स्कोर नहीं कर सका और इस दौर के बाद मुकाबला २-२ से बराबरी पर था। नतीजा निकालने के लिये टॉस किया गया जिसके आधार पर लियोनिद को पहला दांव खेलने का मौका दिया गया मगर सुशील ने उन्हें अपने दांव में उलझाकर बाजी मार ली। अंतर्राष्ट्रीय कुश्ती के इतिहास में यह पहला मौका था जब किसी भारतीय पहलवान ने टाईब्रेक में टॉस हारने के बावजूद जीत हासिल की। बुधवार की सुबह यूक्रेन के आंद्री स्तादनिक के हाथों प्री-र्क्वाटरफाइनल मुकाबले में हार के साथ ही सुशील का सफर खत्म लग रहा था मगर पहले राउंड में बाई मिलने के कारण रेपचेज पाने की वजह से भारत के लिये उम्मीद की किरण बरकरार थी। सुशील ने कांस्य पदक जीतकर इस मद्धिम किरण को रोशनी बिखेरती लौ में तब्दील कर दिया। स्पर्द्धा के पहले दौर में हार के बाद सुशील ने जोरदार वापसी करते हुए अमरीका के डॉफ श्वाब, बेलारूसके अलबर्ट बतीरोव और अंतत: कजाकिस्तान के लियोनिद को हराया था।
लंदन ओलिंपिक में
फाइनल मुकाबले में रजत पदक जीतकर लगातार दो ओलम्पिक मुकाबलों में व्यक्तिगत पदक जीतने वाले पहले भारतीय खिलाड़ी बन गए हैं। सुशील कुमार द्वारा खेले गये मुकाबलों के परिणाम इस प्रकार रहे-
गाँधीग्राम, त्रिपुरा
गाँधीग्राम (Gandhigram) भारत के त्रिपुरा राज्य के पश्चिम त्रिपुरा ज़िले में स्थित एक नगर है। यह अगरतला का एक उपनगर है।
गोखुर झील
परिभाषा- मैदानी क्षेत्रों मे नदी की धारा दाएं बाए बल खाती हुई प्रवाहित होती है और विसर्प का निर्माण करती है, ये विसर्प S आकार के होते हैं, जब नदी अपने विसर्प को त्याग कर सीधा रास्ता पकड़ लेती है तब नदी का अपशिष्ट भाग गोखुर झील कहलाता है। जैसे उत्तर भारत की मैदानी झीले
नदिया गोखुर झीलों का निर्माण मंद ढाल वाले मैदानों पर करती है। गोखुर झीलों का सतही क्षेत्रफल अधिक तथा गहराई कम होता है। प्रत्येक विसर्ग दो तरह की भुजाये होती है उत्तल भुजा, अवतल भुजा उत्तल भुजा पर वेग कम होता है जबकि अवतल भुजा पर वेग अधिक होता है।
प्राय बड़ी नदियों के विषर्प में उत्तल किनारों पर सक्रिय निक्षेपण होते हैं और अवतल किनारों पर अधोमुखी कटाव होता है विसर्पो के गहरे छल्लो के आकार में विकसित हो जाने पर यह अंदरूनी भागों पर अपरदन के कारण कर जाते हैं तब नदी अपने विसर्पो को त्याग कर सीधा रास्ता पकड़ लेती है तथा नदी का अपशिष्ट भाग गोखुर झील बन जाता है| यह बिहार के बेगूसराय जिले में है। तथ्य बताते हैं कि यह एशिया की सबसे बड़ी गोखुर झील रही है। प्रवासी पक्षियों को देखने और उनका अध्ययन करने इस वीराने में दुनिया के मशहूर पक्षी विज्ञानी सलीम अली भी आया करते थे। उन्होंने ही 1971 की एक यात्रा के बाद इसे पक्षियों का स्वर्ग कहा था।
नीलमत पुराण
नीलमत पुराण एक प्राचीन ग्रन्थ (६ठी से ८वीं शताब्दी का) है जिसमें कश्मीर के इतिहास, भूगोल, धर्म एवं लोकगाथाओं के बारे में बहुत सारी जानकारी है।
नीलमत पुराण, कश्मीर के इतिहास से सम्बन्धित सबसे प्राचीन पुस्तक है। कल्हण के अनुसार ईसा पूर्व 1182 के आसपास अभिमन्यु प्रथम व गोनन्द तृतीय के शासनकाल के दौरान चंद्र देव ने इसे संकलित किया। ऋषि कश्यप के पुत्र नील को इसका रचयिता माना जाता है। लेकिन इस पुराण को १८ पुराणों में स्थान नहीं प्राप्त है।
इसमें कश्मीरी कर्मकाण्डों व रीतियों का विवरण है। साथ ही, कश्मीर के उद्भव, वुलर झील आदि के उद्भव के बारे में कहानियां भी नीलमत पुराण में हैं। कश्मीर के उद्भव की सबसे पुरानी कथा इसी नीलमत पुराण से ली जाती है।
नीलमत पुराण के अरम्भ में वैश्यम्पायन व जन्मेजय का संवाद है। जन्मेजय पूछते हैं कि कश्मीर के राजा को महाभारत युद्ध से दूर क्यों रखा गया? इसके उत्तर में वैश्यम्पायन एक कथा सुनाते हैं, ‘महाभारत से पहले, मथुरा में यादवों के विरुद्ध युद्ध में कश्मीर का राजा गोनन्द मारा जाता है। गोनन्द जरासंध की ओर से लड़ रहा था। गोनन्द का पुत्र दामोदर अपने पिता का बदला लेने की ठानता है। जब उसे पता चलता है कि श्रीकृष्ण स्वयंवर में हिस्सा लेने के लिए गांधार आए हुए हैं तो वह चौहरी सेना के साथ हमला करता है लेकिन श्रीकृष्ण के हाथों मारा जाता है। कश्मीर की पवित्रता की महत्ता को समझते हुए अंतर्यामी श्रीकृष्ण स्वयं कश्मीर आकर दामोदर की गर्भवती पत्नी यशोवती के राज्याभिषेक का आयोजन करते हैं। कुछ दिनों पश्चात यशोवती पुत्रवती हो जाती है, पुत्र का नाम बालगोनन्द रखा जाता है। जब महाभारत शुरू हुआ तब बालगोनन्द की उम्र बहुत कम थी और इसलिए महाभारत के युद्ध में कश्मीर के राजा को आमंत्रित नहीं किया गया।
नीलमत पुराण में वैश्यम्पायन कहते हैं कि कश्मीर पार्वती का भौतिक प्रकटीकरण है और इसीलिए श्रीकृष्ण स्वयं यशोवती के राज्याभिषेक के लिए गए थे। पूर्व मनवन्तरों में यहां सतीसरस नाम की एक विशाल झील हुआ करती थी। इस पर जन्मेजय ने प्रश्न किया कि यह झील मनोहारी घाटी के रूप में परिवर्तित कैसे हुई? वैशम्पायन ने कहा कि यही प्रश्न गोनन्द ने तीर्थाटन के क्रम में कश्मीर पहुंचे ऋषि वृहदस्व से पूछा था।
इस पुराण में गोनन्द और वृहदस्व के बीच संवाद में यह बताया गया है कि कश्मीर अस्तित्व में कैसे आया। कश्मीर का चित्रण करते हुए वृहदस्व बताते हैं कि दक्ष प्रजापति की पुत्री और महर्षि कश्यप की पत्नी कद्रू के पुत्र नगाओं ने कद्रू की बहन विनता व उसके पुत्र को दास बना रखा था। विनता भी महर्षि कश्यप ऋषि की पत्नी थी। विनता के पुत्र गरुड ने इन्द्र से वरदान प्राप्त किया कि वह नगाओं का भक्षण कर सकेगा। इससे नगाओं का नाश होने लगा। अपने वंश को नाश होता देख नगाओं ने भगवान विष्णु को प्रसन्न कर उनकी मदद से सतीसरस झील में शरण ली और नीला को अपना राजा नियुक्त किया।
एक कथा जलोद्भव की है। एक बार देवताओं के राजा इन्द्र अपनी पत्नी सची के साथ रमण के लिए कश्मीर आए। यहां सची की सुन्दरता देखकर संग्रह नाम के एक दैत्य ने सची का बलात्कार करने का प्रयत्न किया किन्तु सची के सौन्दर्य में बिंधकर पहले ही स्खलित हो गया और उसका वीर्य सतीसरस के पानी में गिरा। इस वीर्य से जन्मा जलोद्भव। जलोद्भव का लालन-पालन नगाओं ने ही किया। उसने तप करके ब्रह्मा से जल में अभय का वरदान प्राप्त कर लिया। जैसे-जैसे वह बड़ा होता गया, उसमें दैत्यों के सभी गुण आ गये। नाग उससे बहुत त्रस्त हुए। एक बार महर्षि कश्यप तीर्थाटन के लिए हिमालय आए तो नीला उनसे जाकर मिला और जलोद्भव के बारे में बताया। तीर्थाटन खत्म कर महर्षि कश्यप जब देवलोक पहुंचे तो उन्होंने सभी देवताओं को राजी किया। ब्रह्मा, विष्णु व महेश समेत सभी देवता सतीसरस पहुंचे लेकिन जलोद्भव को जल में अभय प्राप्त था। अन्त में सतीसरस का पानी बारामुला की तरफ निकाला गया और इस तरह सतीसरस सूख जाने से जलोद्भव मारा गया। इस तरह सतीसरस की भूमि कश्मीर कहलाई और ब्रह्मा, विष्णु व महेश ने अपना निवास यहां बनाया।
कुछ इस तरह
कुछ इस तरह एक भारतीय हिन्दी प्रेम कहानी धारावाहिक है। इस धारावाहिक का प्रसरण २८ नवंबर २००७ को रात ०८:०० बजे सोनी टीवी पर हुआ। इस धारावाहिक का निर्माण एकता कपूर एवं शोभा कपूर ने अपनी कंपनी बालाजी टेलीफिल्म्स के द्वारा किया है। इस धारावाहिक में डिंपल झंगियानी, आकाशदीप सैगल और विशाल सिंह मुख्य पात्र की भूमिका निभा रहे है।
कहानी
ये धारावाहिक एक भारतीय मराठी मध्यम वर्गीय परिवार की कहानी है। 'कन्या गोडबोले' एक सीधी सादी मध्यम वर्गीय परिवार की लड़की है जिसका रिश्ता एक होटल में काम करते हुए साधारण आदमी से उसके परिवार वाले तय कर देते है। कन्या को अमीर लड़के 'अयान नंदा' से प्यार हो जाता है मगर डर के मारे के कई वो उसे गरीबी के कारण ठुकरा ना दे इसीलिए वह अपने प्यार को जाहिर नहीं करती। अयान और कन्या का प्यार तब सामने आता है जब कन्या की ज़िंदगी में अयान का भाई 'रणबीर नंदा' आता है। ये धारावाहिक कन्या और उसकी प्रेम कहानी को दर्शाती है।
बंगलौर एक्स्प्रेस 2591
बंगलौर एक्स्प्रेस 2591  भारतीय रेल द्वारा संचालित एक मेल एक्स्प्रेस ट्रेन है। यह ट्रेन गोरखपुर जंक्शन रेलवे स्टेशन (स्टेशन कोड:GKP) से 06:30AM बजे छूटती है और बंगलौर सिटी जंक्शन रेलवे स्टेशन (स्टेशन कोड:SBC) पर 05:55AM बजे पहुंचती है। इसकी यात्रा अवधि है 47 घंटे 25 मिनट।
बछेर, चमोली तहसील
बछेर, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
विकलांग श्रद्धा का दौर
विकलांग श्रद्धा का दौर  हिन्दी के विख्यात साहित्यकार हरिशंकर परसाई द्वारा रचित एक व्यंग्य है जिसके लिये उन्हें सन् 1982 में साहित्य अकादमी पुरस्कार से सम्मानित किया गया।
ईशुदान गढ़वी
ईशुदान गढ़वी एक भारतीय राजनीतिज्ञ और गुजरात से आम आदमी पार्टी ( आप ) के वरिष्ठ नेता हैं। वर्तमान में, गढ़वी आम आदमी पार्टी -गुजरात के प्रदेश अध्यक्ष हैं और इसकी राष्ट्रीय कार्यकारिणी के सदस्य हैं। पूर्व में एक मीडिया पेशेवर के रूप में काम करते हुए, वह एक टीवी पत्रकार और वीटीवी न्यूज के संपादक के साथ-साथ वीटीवी गुजराती में अपने लोकप्रिय समाचार शो महामंथन के एंकर के रूप में जाने जाते थे। सक्रिय राजनीति में शामिल होने के बाद से, ईशुदान गुजरात में 'आम आदमी पार्टी' के लोकप्रिय नेता बनकर उभरे  और 2022 के गुजरात विधानसभा चुनाव के लिए पार्टी के मुख्यमंत्री पद के उम्मीदवार के रूप में चुने गए हैं।
प्रारंभिक जीवन और परिवार
ईशुदान का जन्म 10 जनवरी 1982 को गुजरात के देवभूमि द्वारका जिले के जामखंभालिया कस्बे के पास पिपलिया गांव में हुआ था। उनके पिता खेराजभाई गढ़वी हैं, जो पेशे से किसान हैं। परिवार कामेही माताजी, नागबाई माताजी और अंबाजी सहित देवीयों और कुलदेवी की पूजा करता है। अपनी दादी के कहने पर, ईशुदान उन्हें नित्य रामायण और महाभारत के 2 अध्याय सुनाते थे। उनके पिता का उन पर सबसे अधिक प्रभाव था जिन्होंने ईशुदान की शिक्षा पर जोर दिया। ईशुदान के शुरुआती करियर के दौरान, उनके पिता भी शोध व रिपोर्ट के समय उनके साथ जाते थे। खेराजभाई गुर्दे की बीमारी से पीड़ित थे और 15 अप्रैल 2014 को उनका निधन हो गया।
शिक्षा
ईशुदान गढ़वी ने जामनगर से स्नातक की डिग्री 2003 में पूरी की। तब तक, उन्होंने पत्रकारिता में अपना करियर बनाने का निर्णय कर लिया था। उन्होने 2005 में गुजरात विद्यापीठ से पत्रकारिता और जनसंचार में स्नातकोत्तर की उपाधि प्राप्त की।
महामंथन
ईशुदान 2015 में गुजराती मीडिया में सबसे कम उम्र के चैनल हेड के रूप में वीटीवी गुजराती में शामिल हुए। 2021 तक, अगले 5 वर्षों के लिए, ईशुदान ने राज्य के प्रसिद्ध वीटीवी गुजराती चैनल पर 'महामंथन' नामक एक लोकप्रिय प्राइम टाइम टीवी शो की मेजबानी की। इस कार्यक्रम में ईशुदान न केवल स्टूडियो में बैठे पैनलिस्टों के साथ विभिन्न मुद्दों पर चर्चा करते, बल्कि एक 'फोन-इन' भी, जिसमें वह जनता के साथ उन मुद्दों पर चर्चा करते और उनके विचार प्राप्त करते। यह शो गुजरात में बहुत लोकप्रिय हुआ, खासकर ग्रामीण इलाकों में। किसान अपने बड़े और छोटे मुद्दों के लिए उनसे मदद मांगते थे और बदले में, ईशुदान अपने शो में इन पर गहराई से प्रकाश डालते थे। दर्शकों की बढ़ती संख्या और लोकप्रियता को देखते हुए शो की अवधि एक से डेढ़ घंटे तक बढ़ानी पड़ी।
गढ़वी किसानों की समस्याओं को लेकर आक्रामक रहते थे। पशुपालकों की सरकार के खिलाफ हड़ताल में गढ़वी ने इसकी पूरी रूपरेखा तैयार की। उन्होंने किसानों, बेरोजगारी, शिक्षा, महिलाओं, व्यापारियों, मजदूरों और श्रमिकों को प्रभावित करने वाले मुद्दों पर ध्यान केंद्रित किया। उनकी छवि एक 'जनवादी पत्रकार' या 'खेड़ूत नो पत्रकार ' (ग्रामीण जनता के पत्रकार) की है। गढ़वी को सत्ता में बैठे लोगों, पूर्व मुख्यमंत्रियों और केंद्रीय मंत्रियों सहित राजनीतिक नेताओं के साथ अपने साक्षात्कार में कठिन सवाल करने के लिए जाना जाता है, चाहे वो किसी भी पार्टी के हो। पाटीदार आरक्षण आंदोलन के दौरान सक्रिय पाटीदार अनामत आंदोलन समिति के लिए राज्य में गढ़वी को उनकी आवाज के रूप में देखा गया।
ईशुदान हर रविवार को एक शो करते थे जिसे वो "संस्कृति की रक्षा के प्रयास" के रूप में वर्णित करते हैं। हर रविवार, वह 'भगवान हनुमान का इतिहास', कर्म के सिद्धांत, या 'वृद्धाश्रम' जैसे विविध सांस्कृतिक विषयों पर एपिसोड करते थे। वह इन प्रसंगों में संतों और महंतों को भी आमंत्रित करते थे।
कोविड महामारी
गुजरात में कोविड महामारी का विनाशकारी प्रभाव पड़ा और इससे स्वयं गढ़वी को भी प्रभावित किया। अपनी संक्रमित मां की देखभाल करते हुए, गढ़वी ने राज्य की मशीनरी को जर्जर अवस्था में पाया। अस्पतालों के बाहर मरीजों की लंबी कतारों से अफरा-तफरी मच गई। गढ़वी स्वयं भी घर में मां की देखभाल करते हुए संक्रमित हो गए थे। सौभाग्य से, दोनों बच गए। हालांकि, अपने अनुभव को बताते हुए कहते हैं, कि कई अन्य इतने भाग्यशाली नहीं थे।
महामारी के दौरान, उन्हें राज्य के शहरी और ग्रामीण हिस्सों से आईसीयू बेड और ऑक्सीजन सिलेंडर के लिए मदद मांगने वाले लोगों के फोन आते थे। उन्होंने एक बार एक महिला को अस्पताल के बाहर अपने बेटे के शव को पकड़े रोते हुए देखा, जिसने सरकारी एम्बुलेंस द्वारा नहीं लाए जाने के कारण उसे प्रवेश की अनुमति नहीं दी थी, जबकि वे निजी वाहन से आए थे। इसका कारण सरकार की नीति थी। गढ़वी ने उस अधिकारी का पता लगाया जो एम्बुलेंस नियम के पीछे था, और उसका मोबाइल नंबर सार्वजनिक कर दिया। "अधिकारी के मोबाइल पर 10,000 कॉल आए। उसे राहत के लिए उच्च न्यायालय जाना पड़ा। इस घटना के बाद से मैं सोचने लगा कि मुझे पत्रकारिता से परे कुछ करना है।"
राजनीति
जून 2021 में, अहमदाबाद में आप के राज्य मुख्यालय के उद्घाटन पर, ईशुदान गढ़वी अरविंद केजरीवाल की उपस्थिती में आम आदमी पार्टी में शामिल हुए। दिल्ली के मुख्यमंत्री ने गढ़वी के आप में शामिल होने को "गुजरात में गंदगी को साफ करने के लिए अपने पत्रकारिता के अहम करियर को त्याग देने को एक बड़ा बलिदान" कहा। उन्होंने कहा, “गढ़वी ने 'आप' के लिए एक शानदार करियर छोड़ा है।. . आप सिस्टम के बाहर से बदलाव ला सकते हैं, लेकिन इसकी एक सीमा है। इसलिए, गढ़वी ने सिस्टम में शामिल होने और स्वयं गंदगी को साफ करने का फैसला किया। ”
सूरत के सर्किट हाउस में मीडियाकर्मियों को संबोधित करते हुए ईशुदान ने कहा,"वे कहते हैं, 'मैं लोगों की सेवा करने के लिए मीडिया से जुड़ा और गुजरात के लोगों ने मुझे पसंद किया। मैंने पाया कि मीडिया उद्योग में रहकर मैं केवल कुछ लोगों की सेवा कर सकता हूं, इसलिए मैंने यह उद्योग छोड़ दिया और राजनीति में शामिल हो गया ताकि मैं बड़ी संख्या में लोगों के काम आ सकूं।'"राज्य में गढ़वी की लोकप्रिय छवि के कारण उनके 'आप' में शामिल होने को समर्थन हासिल करने के लिए एक बड़ा राजनीतिक कदम देखा गया। आप गुजरात के चुनाव प्रभारी गुलाब सिंह यादव ने टिप्पणी की, "ईशुदान गढ़वी को शामिल हुए एक सप्ताह भी नहीं हुआ है और हमें पार्टी में शामिल होने की इच्छा व्यक्त करने वाले लोगों के लाखों फोन आए हैं।" इसके तुरंत बाद, केजरीवाल ने 2022 में गुजरात की सभी 182 सीटों पर विधानसभा चुनाव लड़ने के लिए AAP के फैसले की घोषणा की।
राष्ट्रीय संयुक्त महासचिव
हाल ही में जून 2022 में, गुजरात में आगामी विधानसभा चुनावों से पहले, AAP पार्टी ने अपनी गुजरात इकाई को भंग कर दिया और एक नए संगठनात्मक ढांचे के साथ इसे फिर से जीवंत कर दिया, जिसे गुजरात में पार्टी के एक लोकप्रिय चेहरे गढ़वी को राष्ट्रीय संयुक्त महासचिव के रूप में नियुक्त किया गया ।
मुख्यमंत्री पद की उम्मीदवारी
4 नवंबर 2022 को, गुजरात चुनावों में ईशुदान गढ़वी को आम आदमी पार्टी के मुख्यमंत्री उम्मीदवार के रूप में घोषित किया गया। यह निर्णय पार्टी द्वारा एसएमएस, व्हाट्सएप, वॉयस मैसेज और ईमेल के माध्यम से एकत्र किए गए जनमत सर्वेक्षणों पर आधारित था। पार्टी को कुल 16,48,500 मत मिले, जिनमें से 73 प्रतिशत गढ़वी को मुख्यमंत्री बनाना चाहते थे।
यह पूछे जाने पर कि चुनाव जीतने पर उनके सबसे पहले निर्णय क्या होंगे, गढ़वी ने जवाब दिया कि पहला कदम किसानों के लिए कर्ज माफी, उचित मूल्य की गारंटी, निर्बाध बिजली आपूर्ति और सिंचाई की सुविधा होगी। दूसरे, वे दिल्ली और पंजाब की तर्ज पर भ्रष्टाचार विरोधी हेल्पलाइन स्थापित करेंगे। तीसरे चरण के रूप में, उन्होंने घोषणा की कि हर महीने 300 यूनिट तक सभी के लिए मुफ्त बिजली प्रदान कि जाएगी।
आम आदमी पार्टी के प्रदेश अध्यक्ष
4 जनवरी 2023 को बड़े फेरबदल के परिणामस्वरूप, गढ़वी को गुजरात में आम आदमी पार्टी के अध्यक्ष के रूप में चुना गया।
राजनीतिक विवाद
गुजरात 'आप' के अन्य नेताओं के साथ सूरत की अपनी पहली यात्रा के दौरान,"उन्होंने कहा, 'यह सच है कि गुजरात में किसी तीसरे राजनीतिक दल के लिए कोई जगह नहीं है। 2022 के चुनावों में, कांग्रेस तीसरे स्थान पर आ जाएगी, जबकि भाजपा के लिए 'आप' एक मजबूत दावेदार के रूप में उभरेगी, जिसने राज्य में दो दशकों से अधिक समय तक शासन किया है। ”"जूनागढ़ में अपनी 'जन संवाद यात्रा' के दौरान, ईशुदान गढ़वी के काफिले पर हमला किया गया था जो कथित तौर पर ' भाजपा के गुंडों' माना गया है। उस समय, दिल्ली के सीएम केजरीवाल ने गुजरात के सीएम विजय रूपाणी से बात कर इस घटना को लेकर एफआईआर दर्ज करने और दोषियों के खिलाफ सख्त कार्यवाही की मांग की । उन्होंने ट्वीट किया, 'अगर गुजरात में ईशुदान और महेश भाई जैसे लोगों पर खुलेआम हमला हो रहा है तो गुजरात में कोई सुरक्षित नहीं है।
गढ़वी ने अपने "जन आशीर्वाद" अभियान की आलोचना करते हुए भाजपा पर हमला किया और इसे उन लोगों की स्मृति का अपमान बताया, जो कोरोना महामारी की पहली और दूसरी लहर में मारे गए थे। गढ़वी ने याद दिलाया कि जब 'आप' ने जनसंवेदना कार्यक्रम आयोजित किया और डेटा एकत्र करने और राज्य सरकार की लापरवाही को उजागर करने के लिए गुजरात के हर जिले और गांव का दौरा किया, तो भाजपा ने "बेशर्मी के साथ" अपने जन आशीर्वाद यात्रा अभियान की घोषणा की।
कोरोनोवायरस महामारी के दौरान भाजपा सरकार की अयोग्यता की आलोचना करते हुए, गढ़वी ने कहा,"“ बीजेपी पिछले ढाई दशकों से गुजरात में सत्ता में है … गुजरात में लाखों लोग ऑक्सीजन, दवाओं, अस्पताल के बिस्तरों की कमी और सरकारी एम्बुलेंस के बिना अस्पतालों में प्रवेश नहीं दिया जाने जैसी पॉलिसी खामियों के कारण कोविड से मारे गए। लेकिन तब सरकार ने आंकड़े छिपा दिये …. उस समय जब लोग दवा और ऑक्सीजन सिलेंडर के लिए दर-दर भटक रहे थे, इनमें से किसी भी भाजपा नेताओं ने उनके फोन उठाना तो दूर, या तो अपने मोबाइल बंद कर दिये या अभद्र भाषा में जवाब दे फोन काट दिये।'"सितंबर 2021 में, ईशुदान गढ़वी ने एक प्रेस वार्ता में भाजपा द्वारा सूरत शहर में रामदेव पीर मंदिर के विध्वंस की निंदा की और गुजरात के मुख्यमंत्री से माफी की मांग की।"“आज, गुजरात के हिंदू समाज को चोट लगी है और हमने पुजारीयों को विध्वंस अभियान के दौरान रोते हुए देखा है। आपने मंदिर ढहाने से पहले पुजारियों या हिंदू समुदाय के नेताओं से पूछने की जहमत नहीं उठाई। जब विश्व हिंदू परिषद के कार्यकर्ताओं ने विरोध करने की कोशिश की, तो आपने पुलिस बल का इस्तेमाल करके, उन्हें हिरासत में लेने और गिरफ्तारी की धमकी से डराया। यहां तक कि अंग्रेजों ने भी मंदिरों को छूने की हिम्मत नहीं की और महमूद गजनवी भी इस हद तक नहीं झुका होगा। फिर गुजरात में बीजेपी ऐसा कैसे कर पाई? हमारे पूर्वजों ने मंदिरों के लिए अपना जान दी है” गढ़वी ने कहा।"दिसंबर 2021 में, ईशुदान गढ़वी के नेतृत्व में सैकड़ों पार्टी कार्यकर्ताओं व अन्य शीर्ष नेताओं के साथ गांधीनगर में सत्तारूढ़ भाजपा पार्टी के मुख्यालय पर धावा बोल दिया और भर्ती परीक्षा में प्रश्न-पत्र लीक मामले पर कार्यवाही की मांग की। विरोध के बाद गढ़वी समेत आप के 93 नेताओं को 11 दिन हिरासत में रखा गया।
परिवर्तन यात्रा
मई 2022 में, 'आप' नेताओं ने गुजरात की राजनीति में बदलाव लाने के उद्देश्य से एक  ' परिवर्तन यात्रा  ' की योजना बनाई और इस प्रक्रिया में मतदाताओं और नागरिकों के साथ बातचीत की और राज्य के चार करोड़ मतदाताओं तक अपना संदेश फैलाया। पार्टी ने गुजरात के पांच स्थानों से 'परिवर्तन यात्रा' आरंभ की।
आप नेताओं ईशुदान गढ़वी ने द्वारका और कैलाश गढ़वी और राज करपड़ा ने अब्दसा-कच्छ से नेतृत्व किया; सागर रबारी और भीमा चौधरी ने सिद्धपुर (उत्तर गुजरात) से ; और मनोज सोराठिया, राम धड़क और राकेश हिरपरा ने दक्षिण गुजरात के दांडी से यात्रा का नेतृत्व किया।
ईशुदान गढ़वी के अनुसार:"“हम सभी 182 विधानसभा क्षेत्रों में बैठकें करेंगे। हम लोगों के बीच जाकर उनकी कठिनाइयों को जानेंगे और उनके सवालों को सुनेंगे और उनकी समस्याओं का समाधान करेंगे। हम 10 लाख लोगों की राय लेने के लिए भी वोट करेंगे... हम महंगाई और भ्रष्टाचार जैसे महत्वपूर्ण विषयों पर लोगों के साथ बहस और चर्चा करेंगे।'"
किसान मुद्दे
ईशुदान के अनुसार, भाजपा सरकार ने आगामी चुनावों में हारने के डर से ही 3 कृषि कानूनों को निरस्त कर दिया था। ईशुदान ने गुजरात में न्यूनतम समर्थन मूल्य (MSP) की गारंटी देने वाले कानून की मांग की।
ईशुदान ने आरोप लगाया कि प्रदेश में यूरिया की बड़े पैमाने पर कालाबाजारी हो रही है, जहां किसानों के लिए सब्सिडी वाले यूरिया उर्वरक को बड़ी फैक्ट्रियों को ऊंचे दामों पर बेचा जा रहा है। उन्होंने बीज बेचने वाले दलालों पर, सरकार के समर्थन से, रु. 6 पर उपलब्ध यूरिया को रु. 77 पर बेचने का भी आरोप लगाया।
चुनाव अभियान
11 सितंबर 2022 को अहमदाबाद पुलिस ने 'आप' के डेटा प्रबंधन कार्यालय पर छापा मारा। 'आप' ने कहा कि गुजरात में आप को मिले 'अत्यधिक समर्थन' से सत्तारूढ़ पार्टी 'बेहद बौखला गई' है। कई छापे मारे गए हैं जिसमें 'आप' नेताओं को भाजपा के नेतृत्व वाली केंद्र सरकार के तहत एजेंसियों द्वारा निशाना बनाया गया है।
दिल्ली के मुख्यमंत्री अरविंद केजरीवाल ने प्रधानमंत्री नरेंद्र मोदी और भाजपा पर भ्रष्टाचार से लड़ने के नाम पर 'आप' को कुचलने की कोशिश करने का आरोप लगाया क्योंकि उन्हें चुनाव में हार का डर था। उन्होंने कहा कि मोदी सरकार आप नेताओं को भ्रष्टाचार के झूठे मामलों में फंसाने की कोशिश कर रही है क्योंकि भाजपा गुजरात में आप की बढ़ती लोकप्रियता को पचा नहीं पा रही है। उन्होंने कहा कि गुजरात में 'आप' के बढ़ते प्रभाव ने भाजपा को झकझोर कर रख दिया है और "प्रधानमंत्री के सलाहकार हिरेन जोशी ने कई टीवी चैनलों के मालिकों और उनके संपादकों को गुजरात में 'आप' पार्टी को कवरेज नहीं देने की चेतावनी दी है और उन्हें गंभीर परिणाम भुगतने की धमकी दी है।"
'आप' के राष्ट्रीय संयुक्त सचिव ईशुदान गढ़वी ने कहा कि भाजपा टीवी मीडिया को धमकाकर 'आप' प्रवक्ता को बहस से रोक रही है। गढ़वी ने कहा कि वडोदरा में केजरीवाल की आगामी रैली को रोकने के लिए भाजपा ने 13 स्थानों के मालिकों को धमकाया और उन्हें 'आप' के चुनावी कार्यक्रम रद्द करने के लिए मजबूर किया। केजरीवाल ने कहा कि विपक्षी दलों को चुनावी कार्यक्रम आयोजित करने से रोकना सत्तारूढ़ दल भाजपा के लिए गलत है।
अक्टूबर 2022 में, ईशुदान ने द्वारका जिले से  'बस, हवे परिवर्तन जोईये' (बस, अब हमें एक बदलाव की जरूरत है) अभियान शुरू किया जो 20 नवंबर तक चलेगा।
इलाका (फ़िल्म)
इलाका 1989 में बनी हिन्दी भाषा की फिल्म है। यह दो दोस्तों की कहानी है जिसमें से एक तो मुम्बई के इलाके का बदमाश है व दूसरा उसी जगह पद्दोनत हुआ पुलिस अधिकारी। धर्मेन्द्र, राखी, संजय दत्त, माधुरी दीक्षित, अमृता सिंह, अमरीश पुरी और ओम पुरी कलाकार हैं। ये फिल्म हिट रही थी।
संक्षेप
राजा का जन्म बॉम्बे में झुग्गी बस्ती में हुआ था और वही वो बड़ा हुआ। यहाँ उसे उसके अपंग पिता, भीमा द्वारा ग्राहकों को शराब बेचने और परोसने के लिये विवश किया जाता है। खुद को शिक्षित करने के राजा के प्रयास उसके चाचा और स्थानीय स्कूल-मास्टर के कारण विफल रहे। साल बीतते हैं, राजा (मिथुन चक्रवर्ती) अब स्थानीय गुंडा और शराब का आदी है। जब इंस्पेक्टर सूरज सिंह (संजय दत्त) को पुरानी बस्ती का कार्यभार सौंपा जाता है, तो उसे पता चला कि पूरा क्षेत्र नागर नाम के एक गैंगस्टर के नियंत्रण में है, जिसका राजनीतिक प्रभाव दिल्ली तक है। नागर को गिरफ्तार करने का हर प्रयास विफल होता है। हालांकि राजा के साथ सूरज की दोस्ती से उम्मीद जगती है। लेकिन वो अल्पकालिक रहती है जब सूरज को पता चला कि भीमा ने उसके पिता, इंस्पेक्टर धरम वर्मा को मार डाला था। उसने उसे गिरफ्तार कर लिया और उससे पूछताछ की ताकि वह इस अपराध को स्वीकार कर सके। भीमा के स्वीकारने से पहले वह मर जाता है। राजा ने इस हत्या के लिए सूरज को दोषी ठहराया और इस प्रकार नागर के साथ शामिल हो गया ताकि वह सूरज को नष्ट कर इस नरसंहार का बदला ले सके।
चिकिनाल (कृष्णा)
चिकिनाल (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
बाढ़ का मैदान
बाढ़ का मैदान एक प्रमुख प्रवाही जल (नदी) कृत निक्षेपात्मक स्थलरुप हैं। वार्षिक बाढ़ों के दौरान बड़ी मात्रा में अवसाद(रेत,मिट्टी के कण,कंकड़ पत्थर आदि) नदी के आस पास के निचले क्षेत्रो में जमा हो जाते हैं ।
इस प्रकार क्रमशः प्रतिवर्ष बाढ़ के दौरान अवसादों की एक परत जम जाती है। जिससे उपजाऊ मैदान बन जाते हैं।
हरयाणा में माकन्दा रिवर के बाद के मैदान को बेट जाता है, और घग्गर् रिवर के बाद के मैदान को नैली कहा जाता है।
द इंडियन सोसियोलोजिस्ट
द इंडियन सोसियोलोजिस्ट (The Indian Sociologist) २०वीं शताब्दी के आरम्भिक दिनों में प्रकाशित एक भारतीय राष्ट्रवादी जर्नल (पत्रिका) थी। इसका उपशीर्षक यह था, ''स्वतंत्रता तथा राजनैतिक, सामाजिक और धार्मिक सुधार का एक औजार (An Organ of Freedom, and Political, Social, and Religious Reform)।
जॉर्ज द्वितीय, इंगलैंड
जॉर्ज द्वितीय (जॉर्ज अगस्तस; Georg II. August; १० नवम्बर १६८३ – २५ अक्टूबर १७६०) यूनाइटेड किंगडम का राजा था।
नागा शौर्य
नागा शौर्य (जन्म 22 जनवरी 1989) एक भारतीय अभिनेता, निर्माता और लेखक हैं जो तेलुगु सिनेमा में काम करते हैं। उन्होंने 2011 की फिल्म क्रिकेट, गर्ल्स एंड बीयर से अपने करियर शुरुआत की थीं। उन्होंने इसके बाद राष्ट्रीय फिल्म पुरस्कार विजेता फिल्म चंदामामा कथालू (2014) में अभिनय किया।
शौर्य ने ऊहालु गुसागुसलादे (2014), डिक्कुलु चूडाकु रामायण (2014), कल्याण वैभोगम (2016), ज्यो अच्युतानंद (2016), चलो (2018) आदि सफल फिल्मों में अभिनय किया। उनकी अन्य उल्लेखनीय फिल्मों में बेबी (2019), अश्वत्थामा (2020), वरुदु कवालेनु (2021) और लक्ष्य'' (2021) भी शामिल है।
प्रारंभिक और व्यक्तिगत जीवन
नागा शौर्य का जन्म 22 जनवरी 1989 को आंध्र प्रदेश के एलुरु में हुआ था। वह फिल्मों में अभिनय करने के अपने सपने को पूरा करने के लिए हैदराबाद जाने से पहले कई वर्षों तक विजयवाड़ा में रहे। उन्होंने फिल्म उद्योग में प्रवेश करने से पहले टेनिस खेला।
बालिय़ाडाङ्गी उपज़िला
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
नागा शौर्य
प्रारंभिक और व्यक्तिगत जीवन
नागा शौर्य ने 20 नवंबर, 2022 को बैंगलोर में अनुषा शेट्टी से शादी की।
बालिय़ाडाङ्गी उपज़िला
अवस्थिती
बालिय़ाडांगी उपजिला बांग्लादेश के उत्तरी सीमान्तों में स्थित, रंगपुर विभाग के  ठाकुरगाँओ जिले  में स्थित है।
बाहरी कड़ियाँ
श्रेणी:रंगपुर विभाग के उपजिले
नागा शौर्य
करियर
ऊहालु गुसागुसलादे दो महीने बाद रिलीज़ हुई और एक महत्वपूर्ण और व्यावसायिक सफलता बन गई। आलोचकों ने कहा कि शौर्य "प्रशंसनीय प्रदर्शन करते हैं"। उस वर्ष उनकी तीसरी रिलीज़, डिक्कुलु चूडाकु रामायण, फिर से एक रोमांटिक कॉमेडी थी। यह फिल्म त्रिकोटी द्वारा निर्देशित थी जिसमें एक बेटे और पिता के एक ही लड़की के प्यार में पड़ने की कहानी है। द हिंदू ने उनके प्रदर्शन के बारे में लिखा, "नागा शौर्य ने फिर से साबित किया कि वह नए कलाकारों में से एक हैं। वह एक किशोर की आवश्यक मासूमियत लाते हैं और बाद के हिस्सों में अपनी पीड़ा और लाचारी को प्रभावी ढंग से दिखाते हैं"। शौर्य की वर्ष की अंतिम रिलीज अविका गोर के साथ लक्ष्मी रावे मां इंतिकी थी। उनकी अगली रिलीज सोनारिका भदौरिया के साथ योगी के निर्देशन में बनी की फिल्म जादूडु थी।
मौंटिसैलो, इंडियाना
मौंटिसैलो व्हाइट काउंटी, इंडियाना, संयुक्त राज्य अमेरिका में एक शहर है। सन २००० की जनगढ़ना के मुताबिक इसकी जनसंख्या 5,723 है।
जोस्यूडा N.Z.A., धारी तहसील
जोस्यूडा N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
बंगलौर एक्स्प्रेस २६०९
बंगलौर एक्स्प्रेस 2609  भारतीय रेल द्वारा संचालित एक मेल एक्स्प्रेस ट्रेन है। यह ट्रेन चेन्नई सेंट्रल रेलवे स्टेशन (स्टेशन कोड:MAS) से 01:20PM बजे छूटती है और बंगलौर सिटी जंक्शन रेलवे स्टेशन (स्टेशन कोड:SBC) पर 07:50PM बजे पहुंचती है। इसकी यात्रा अवधि है 6 घंटे 30 मिनट।
ताप के ताए हुए दिन
ताप के ताये हुए दिन  हिन्दी के विख्यात साहित्यकार त्रिलोचन द्वारा रचित एक कविता–संग्रह है जिसके लिये उन्हें सन् 1981 में साहित्य अकादमी पुरस्कार से सम्मानित किया गया।
जे॰ जयवर्धन
जे॰ जयवर्धन भारत की सोलहवीं लोकसभा में सांसद हैं। 2014 के चुनावों में इन्होंने तमिलनाडु की चेन्नई दक्षिण सीट से ऑल इण्डिया अन्ना द्रविड़ मुनेत्र कड़गम की ओर से भाग लिया।
एडीज़ आएजेप्टी
एडीज़ आएजेप्टी (Aedes aegypti) मच्छर की एक प्रजाति है जो पीत ज्वर फैलाती है। यह डेंगू ज्वर, चिकनगुनिया, जिका ज्वर, मयारो (Mayaro) और पीत ज्वर के विषाणु एवं अन्य रोगों के कारकों को फैला सकता है। इस्की पहचान इसके पैरों के ऊपर सफेद चिह्नों से होती है। इसके अलावा वक्षस्थल (thorax) पर लायर (lyre) का चिह्न होता है। इस मच्छर की उत्पत्ति अफ्रीक में हुई थी किन्तु अब यह विश्व के उष्ण कटिबन्धीय क्षेत्रों, उपोष्ण कटिबन्धीय क्षेत्रों एवं समोष्ण कटिबन्धीय क्षेत्रों में पाया जाता है।
विद्याधर चक्रवर्ती
विद्याधर चक्रवर्ती। विद्याधर भट्टाचार्य (१६९३-१७५१ मध्यकालीन  नगर-नियोजन के पुरोधा थे। आज से 286 साल पहले जयपुर जैसा सुव्यवस्थित और आधुनिक नगर बसाने के आमेर महाराजा सवाई जयसिंह के सपने को साकार करने में उनकी भूमिका सबसे निर्णायक और महत्वपूर्ण रही। गणित, शिल्पशास्त्र, ज्योतिष और संस्कृत आदि विषयों में उनकी असाधारण गति थी। विद्याधर बंगाल मूल के एक गौड़-ब्राह्मण थे, जिनके दस वैदिक ब्राह्मण पूर्वज आमेर-राज्य की कुलदेवी दुर्गा शिलादेवी की शिला खुलना-उपक्षेत्र के जैसोर (तब पूर्व बंगाल), अब बांग्लादेश) से लाने के समय जयपुर आये थे। उन्हीं में से एक के वंशज विद्याधर थे।
जन्म-और मृत्यु-तिथि
जयपुर इतिहास के जाने माने विद्वान और अनुसंधानकर्ता डॉ॰ असीम कुमार राय ने सिटी-पैलेस, जयपुर के पोथीखाने से प्राप्त जन्मपत्री के आधार पर लिखा है -'विद्याधर का जन्म बंगाल में वैशाख शुक्ल दशमी, विक्रम संवत 1750 (सन 1693 ईस्वी) में ज्ञानेंद्र चक्रवर्ती, जो आमेर में संतोष राम नाम से प्रसिद्ध हुए के घर में हुआ था। उनकी मृत्यु फाल्गुन सुदी नवमी संवत 1807 (सन 1751) को जयपुर में हुई। डॉ॰ असीम कुमार राय के अनुसन्धान के अनुसार जयपुर दरबार के पुराने कागज़ात में विद्याधर के नाम का सबसे पहले उल्लेख संवत 1775 (सन 1719-20) में उपलब्ध हुआ है, जब वह आमेर के 'महकमा-हिसाब' ('कचहरी-मुस्तफी') (या लेखा-विभाग) में 'नायब-दरोगा' (Junior Inspector Audit) के पद पर काम कर रहे थे। संवत 1781 (सन 1725-26) में विद्याधर के मामा कृष्णाराम को अपनी पुत्री और भांजे विद्याधर के विवाह के लिए दरबार की और से 5 हज़ार रुपये बतौर परवरिश दिए जाने का लिखित उल्लेख मिला है।
दीवान पद पर पदोन्नति
सवाई जयसिंह, काबुल में हुई लड़ाई में अपने पिता महाराजा विष्णुसिंह के देहांत के बाद 1699-1700 ई. में आमेर की गद्दी पर बैठे थे- विद्याधर के जन्म के प्रायः छ: साल बाद- जिन्होंने अपने एक प्रायः अनाम लेखा-लिपिक विद्याधर की असामान्य प्रतिभा को न केवल पहचाना और सम्मानित किया; बल्कि सन 1729 में उन्हें पदोन्नत कर आमेर राज्य का 'देश-दीवान' (या राजस्व-मंत्री) का महत्वपूर्ण पद भी दिया। सन 1743 में सवाई जयसिंह के देहावसान के बाद भी विद्याधर शासन में रहे और समय-समय पर सम्मानित और पुरस्कृत होते रहे।
जयपुर को विद्याधर का योगदान
जयपुर के नगर नियोजक और प्रमुख-वास्तुविद के रूप में विद्याधर का नाम किसी परिचय का मोहताज नहीं। वह कई अवसरों पर अपनी प्रतिभा प्रदर्शित कर चुके थे और सवाई जयसिंह को उनकी मेधा और योग्यता पर पूरा भरोसा था इसलिए सन 1727 में आमेर को छोड़ कर जब पास में ही एक नया नगर बनाने का विचार उत्पन्न हुआ तो भला विद्याधर को छोड़ कर इस कल्पना को क्रियान्वित करने वाला भला दूसरा और कौन होता? लगभग चार साल में विद्याधर के मार्गदर्शन में नए नगर के निर्माण का आधारभूत काम पूरा हुआ। जयसिंह ने अपने नाम पर इस का नाम पहले पहल 'सवाई जयनगर' रखा जो बाद में 'सवाई जैपुर' और अंततः आम बोलचाल में और भी संक्षिप्त हो कर 'जयपुर' के रूप में जाना गया। १७३४ ईस्वी में जयपुर में सात-खंड (मंजिल) के राजमहल ' (चन्द्रमहल)' का निर्माण जहाँ विद्याधर ने करवाया, वहीं इस से पहले सन १७२६-२७ (संवत १७८३) में आमेर में दुर्गम और प्रसिद्ध किले जयगढ़ की तामीर भी इन्होने ही शिल्पशास्त्र के सिद्धांतों के आधार पर करवाई - जिसके तुरंत बाद इन्हें आमेर राज्य का राजस्व-मंत्री ('देश-दीवान') का ओहदा मिला।  पुराना शहर चारों ओर से ऊंचे मज़बूत परकोटे से घिरा हुआ था, जिसमें प्रवेश के लिए सात दरवाजे बनवाये गए। बहुत बाद में एक और द्वार भी बना जो 'न्यू गेट' कहलाया। पूरा शहर सामान आकार के छह भागों में बँटा है और यह 111 फुट (34 मी.) चौड़ी सड़कों से विभाजित है। प्रासाद-भाग में हवामहल परिसर, टाउनहाल, तालकटोरा, गोविन्ददेव मंदिर, उद्यान एवं वेधशाला आदि हैं, तो पुराने शहर के उत्तर-पश्चिमी ओर की पहाड़ी पर नाहरगढ़, शहर के मुकुट जैसा लगता एक किला।
नगर को वास्तु शास्त्र के अनुरूप अलग-अलग प्रखंडों (चौकड़ियों) में समकोणीय मार्गों (जिन्हें नगर नियोजन की भाषा में 'ग्रिड आयरन पैटर्न' कहा जाता है) के आधार पर बांटने, विशेषीकृत हाट-बाज़ार विकसित करने, इसकी सुन्दरता को बढ़ाने वाले अनेकानेक निर्माण करवाने वाले विद्याधर का नगर-नियोजन आज देश-विदेश के कई विश्वविद्यालयों में मानक-उदाहरण के रूप में छात्रों को पढ़ाया जाता है। ली कार्बूजियर के चंडीगढ़ की वास्तु-योजना  बहुत कुछ जयपुर के नगर-नियोजन से ही अभिप्रेरित है। रूस के भारतविद विद्वान ए. ए.कोरोत्स्काया ने अपनी प्रसिद्ध किताब भारत के नगर में विद्याधर और जयपुर की विशिष्ट वास्तुरचना बारे में विस्तार से विचार व्यक्त किये हैं।
सवाई जयसिंह के समकालीन, संस्कृत और ब्रजभाषा के महाकवि श्रीकृष्णभट्ट कविकलानिधि ने अपने इतिहास-काव्यग्रंथ ईश्वरविलास महाकाव्य में विद्याधर की प्रशस्ति में कहा है "बंगालयप्रवर वैदिकागौड़विप्र: क्षिप्रप्रसादसुलभ: सुमुख:कलावान विद्याधरोजस्पति मंत्रिवरो नृपस्यराजाधिराजपरिपूजित: शुद्ध-बुद्धि:" भावार्थ यह कि महाराजा जयसिंह का मंत्री विद्याधर (वैदिक) गौड़ जाति का बंगाली-ब्राह्मण है, देखने में बड़ा सुन्दर और बोलने में बड़ा सरल स्वभाव का है, विभिन्न कलाओं में निष्णात शुद्ध बुद्धि वाले (इस विद्याधर) को महाराजाधिराज जयसिंह बड़ा मान-सम्मान देते हैं।" कविशिरोमणि भट्ट मथुरानाथ शास्त्री ने सन 1947 में 476 पृष्ठों में प्रकाशित अपना एक यशस्वी काव्य-ग्रन्थ जयपुर-वैभवम तो विद्याधर की अमर वास्तुकृति- जयपुर के नगर-सौंदर्य, दर्शनीय स्थानों, देवालयों, मार्गों, यहाँ के सम्मानित नागरिकों, उत्सवों और त्योहारों आदि पर ही केन्द्रित किया था।
सम्मान-पुरस्कार और स्मृति-चिन्ह
जिस सुन्दर शहर का नक्शा ऐसे गुणवान नगर-नियोजक ने बनाया था, आज उस जयपुर में उन्हीं वास्तुविद विद्याधर के कोई वंशज नहीं बचे हैं, पर जयपुर-आगरा महामार्ग पर 'घाट की घूनी' में बनाया गया मुग़लों की 'चारबाग' शैली पर आधारित एक सुन्दर उद्यान 'विद्याधर का बाग' और त्रिपोलिया बाज़ार में 'विद्याधर के रास्ते' में स्थित उनकी पुश्तैनी-हवेली, उनकी धुंधली सी याद को यथासंभव सुरक्षित रखे हुए हैं। जयपुर विकास प्राधिकरण ने अहमदाबाद के प्रसिद्ध वास्तुविद बालकृष्ण विट्ठल दास दोषी (जन्म 26 अगस्त 1927-) के नक़्शे से उनके नाम पर एक पूरा का पूरा विशाल उपनगर 'विद्याधर नगर' ही जयपुर-सीकर रोड पर बसाया है।
हेज़ामारा
हेज़ामारा (Hezamara) भारत के त्रिपुरा राज्य के पश्चिम त्रिपुरा ज़िले में स्थित एक गाँव है।
विद्याधर चक्रवर्ती
विद्याधर के पूर्वज और मथुरा के राजा कंस की शिला
विद्याधर के वंशज (प्रपौत्र के पौत्र) सूरजबक्श की जानकारी के अनुसार "महामहोपाध्याय हरप्रसाद शास्त्री के छोटे भाई (अनुज) मेघनाथ भट्टाचार्य ने सन १९०४ ईस्वी में अपने पूर्वज विद्याधर पर एक बहुत महत्वपूर्ण टिप्पणी ' साहित्य-परिषद्-पत्रिका' में प्रकाशित करवाई थी। इस विवरण को संवत १३२२ (सन १९१८ ईस्वी) में कलकत्ता के ज्ञानेंद्र मोहन दास ने अपनी बांगला-पुस्तक 'बगैर बाहिरे बांगाली' में भी शामिल किया था। इस विवरण के अनुसार : " यशोहर (जो बांगलादेश में आज का जैसोर है) के राजा विक्रमादित्य ने अपने पुत्र प्रतापादित्य को मुग़ल शासन की जानकारी करने के लिए आगरा भेजा था। जब वह आगरा पहुँचने से पहले कुछ दिन मथुरा में था, तो उसे वहां ग्रेनाइट की एक काली शिला मिली जिसके बारे में यह बात इतिहास में प्रसिद्ध थी कि यह शिला वही है, जिस पर एक के बाद एक पटक कर मथुरा के राजा कंस ने देवकी की सात संतानों को मार डाला था। कहा जाता है कि आठवीं संतान एक बालिका थी और जब कंस ने इस शिला पर पटक कर उसे भी मौत के घाट उतारना चाहा तो वह उसके हाथों से छूट गयी। आकाशगामी हो कर उस योगमाया ने (अष्टभुजा देवी के रूप में प्रकट हो कर) कंस के वध की भविष्यवाणी की।
जैसोर के राजा विक्रमादित्य का पुत्र प्रतापादित्य मथुरा से इसी शिला को अपने पिता के राज्य जैसोर (बंगाल) ले गया। जब वह राजा बना, तो आमेर के राजा मानसिंह(प्रथम) ने (बंगाल-बिहार के सूबेदार के नाते) जैसोर को मुग़ल सत्ता के अधीन करने के लिए उस पर आक्रमण कर दिया। प्रतापादित्य को युद्ध में पराजित कर अकबर के सेनापति राजा मानसिंह इस शिला को आमेर ले आये। " उस 'भयंकर' शिला के साथ विद्याधर के पूर्वज दस वैदिक बंगाली ब्राह्मण भी आमेर आये थे जिनकी चर्चा ऊपर की गयी है। "तांत्रिक-पद्धति से पूजा अर्चना करने वाले वैदिक बंगाली ब्राह्मणों के परामर्श से इस शिला पर अष्टभुजा महिषासुर मर्दिनी महिषासुर मर्दिनी की सुन्दर प्रतिमा उत्कीर्ण करवाई गयी"'' और आमेर महलों में एक मंदिर निर्मित करवा कर विधिवत प्रतिष्ठित कर दी गयी। आज भी आमेर के राजप्रासाद में यही मूर्ति विद्यमान है। पशुबलि पर कानूनी-प्रतिबन्ध लगने से पहले इस विग्रह पर एक समय दुर्गा अष्टमी के दिन जीवित महिष (भैंसे) (और बाद में बकरे) की बलि भी दी जाती थी।
पठनीय-सामग्री
1. 'जयपुर-दर्शन' प्रकाशक : प्रधान-सम्पादक : [डॉ॰ प्रभुदयाल शर्मा 'सहृदय'नाट्याचार्य] वर्ष 1978 [पेज २१०] प्रकाशक : जयपुर अढाई शती समारोह समिति, नगर विकास व्यास (अब जयपुर विकास प्राधिकरण) परिसर, भवानी सिंह मार्ग, जयपुर
2. 'संस्कृत-कल्पतरु' : संपादक कलानाथ शास्त्री एवं घनश्याम गोस्वामी: मंजुनाथ शोध संस्थान, सी-8, पृथ्वीराज रोड, सी-स्कीम, जयपुर-302001 से प्राप्य